Imagini cu premierul Italiei, Giorgia Meloni, virale pe Internet. De ce își dădea ochii peste cap și se strâmba la summitul NATO
Summitul NATO de la Washington, dedicat împlinirii a 75 de ani de existență a Alianței Nord-Atlantice, s-a încheiat, dar rețelele de socializare afișează în buclă o filmare cu premierul Italiei, Giorgia Meloni. De ce au devenit virale imaginile este de la sine înțeles: Meloni își dă ochii peste cap, se strâmbă, privește ora într-un ceas imaginar la încheietura mâinii, gesticulează. Ea este filmată în timp ce se întreține cu președintele Finlandei, Alexander Stubb, la summitul NATO, în așteptarea președintelui american Joe Biden.